lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā izsludināts metu konkurss vides objektam “Latviešu Avīzēm 200” – ZZ.lv
Vārda dienas svin: Ilma, Skaidris
andra.ozola@zz.lv - 07.03.2022 - 16:01
Jelgavas pašvaldība izsludinājusi metu konkursu “Vides objekta “Latviešu Avīzēm 200″ izveide Raiņa parkā, Jelgavā”. Konkursā līdz 19. aprīlim pretendenti aicināti iesniegt mākslinieciski augstvērtīgus vides objekta metus, kas atspoguļotu šo vēsturisko faktu un ar savu unikalitāti veicinātu kultūrvēsturiskā mantojuma vērtību saglabāšanu. Jauno vides objektu parkā paredzēts izveidot jau šogad, informē pašvaldības Sabiedrisko attiecību pārvaldē.
“2022. gada 5. janvārī apritēja 200 gadu kopš Jelgavā, Stefenhāgenu apgādā, iznāca pirmais laikraksts latviešu valodā “Latviešu Avīzes”. Sākumā tā bija maza avīzīte (mazāka par A4 lapu), bet tā bija latviešu valodā – savdabīgā, mūsdienās brīžiem pat ne uzreiz saprotamā. Taču tā veicināja periodisko izdevumu latviešu valodā iznākšanu. Bībele, dziesmu grāmata, ābece un kalendārs vairs nebija vienīgā pieejamā literatūra. Ja līdz tam latvieši informāciju viens otram nodeva mutiski, tad tagad no mājas uz māju ceļoja avīze, kurā varēja uzzināt gan par to, kas notiek pašu zemē, gan lasīt ārzemju ziņas un noderīgus padomus,” teikts konkursa nolikumā.
“Mēs gribam latviešu zināšanas vairot” – tieši ar šādu galvenā redaktora Kārļa Fridriha Vatsona uzsaukumu 1822. gada 5. janvārī iznāca pirmais laikraksts latviešu valodā, kas tiecās kļūt par dzimtbūšanas atcelšanas reformas īstenošanas palīgu un padomdevēju. Tā līdz 19. gadsimta beigām latvieši kļuva ne vien par nāciju, bet par izglītotu un lasošu nāciju, īsā laikā sasniedzot citu kultūrtautu līmeni. Mēs varam būt lepni gan par to, ka laikraksts visus 93 gadus iznāca Jelgavā, kļūstot par visilgāk izdoto preses izdevumu latviešu valodā, gan par to, ka šajā ziņā esam apsteiguši kaimiņzemes Lietuvu un Igauniju, kur pirmie laikraksti iznāca krietni vēlāk nekā pie mums.
Lai pilsētvidē iemūžinātu šo vēsturisko faktu, pašvaldība “Latviešu Avīžu” jubilejas gadā paredzējusi Raiņa parkā iepretim vietai, kur savulaik atradās Stefenhāgenu apgāds, uzstādīt vides objektu. Pirmais solis ir metu konkursa izsludināšana. Piedāvātajam metam ir jāietver vides objekta “Latviešu Avīzēm 200” izveide, kontekstā ar apkārtējo vidi un plānoto atrašanās vietu paredzot arī teritorijas labiekārtošanu.
Saturs turpināsies pēc reklāmas.
Iesniegtos metus vērtēs konkursa žūrijas komisija, kuru vada Jelgavas domes priekšsēdētāja vietniece Rita Vectirāne un kurā darbojas pašvaldības Būvvaldes, iestāžu “Kultūra” un “Pilsētsaimniecība” speciālisti un Jelgavas Mākslas skolas pārstāvji. Galvenie vērtēšanas kritēriji, piešķirot noteiktu punktu skaitu, būs idejas oriģinalitāte, koncepcijas atbilstība konkursa un projekta mērķiem, vides objekta estētiskā kvalitāte, saderība ar Raiņa parka apkaimes vidi, izmantoto materiālu un tehnoloģiju atbilstība iecerei, projekta tāme, tās izmaksu pamatotība un realizācijas termiņi.
Konkursā žūrija var noteikt trīs godalgojamos dalībniekus. 1. vietas ieguvējs saņems godalgu 2000 eiro, 2. vietas ieguvējs – 1600 eiro, bet 3. vietas ieguvējs – 1400 eiro.
Pēc metu konkursa rezultātu paziņošanas pašvaldība paredz ar konkursā uzvarējušo pretendentu sākt sarunu procedūru par meta idejas realizāciju Raiņa parkā. Kopējais finansējums idejas īstenošanai ir 20 000 eiro, 15 000 eiro paredzot vides objekta izveidei un 5000 eiro teritorijas labiekārtošanai Raiņa parkā. Projekta realizācijai paredzētais termiņš ir četri mēneši, un tas nozīmē, ka jau šogad Raiņa parkā plānots atklāt vides objektu “Latviešu Avīzēm 200”.
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.